Na razini cijele škole će se sakupljati potrepštine za životinje.

Aktivnosti u kojima mogu sudjelovati učitelji s učenicima:

* istraživanje problema s kojima se susreću kućni ljubimci te napuštene i izgubljene životinje
* istraživanje problema udruga koje brinu o napuštenim životinjama na izvorima u knjižnici, u online okružju i kroz razgovor s osobama kojima je poznata problematika (članice udruga, veterinari)
* istraživanje o vrstama kućnih ljubimaca i njihovim osobinama kao uvjetu za nabavu kućnog ljubimca​
* ​prezentacija rezultata istraživanja
* izrada i podjela informativnih materijala o brizi za napuštene životinje
* izrada i podjela informativnih materijala o brizi za vlastite ljubimce kako bi se preveniralo njihovo napuštanje
* dijeljenje informativnih materijala na javnim mjestima
* odvoz predmeta i potrepština do prostora udruge ili do članica udruge
* izrada *selfija* s vlastitim ljubimcima te predstavljanje *selfija* s ljubimcem uz davanje informacija što mu ljubimac znači, kako provodi vrijeme s njim + izrada virtualnog albuma s ljubimcem
* razredno ili volontersko kumstvo nekoj od životinja na skrbi udruge
* donacije potrepština prema popisu potreba pojedinih udruga, obično objavljenog na njihovim mrežnim stranicama
* udomljavanje neke od životinja uz dogovor s roditeljima
* prikupljanje predmeta iz obitelji i organizacija koji mogu poslužiti udrugama, a vezani su uz popise potrepština pojedinih udruga
* izrada predmeta potrebnih udrugama vezanih uz popise potrepština pojedinih udruga
* provođenje akcija s ciljem utjecanja na obitelj, rođake i lokalnu zajednicu kako bi se uključili u projekt i svojim djelovanjem pomogli udrugama
* provođenje akcija s ciljem utjecanja na promjenu stava o postupanju s kućnim ljubimcima koji je u pozadini problema kojima se projekt bavi
* motiviranje odraslih za sudjelovanje u aukcijama udruge
* motiviranje odraslih za financijske donacije
* izrada vizualnog identiteta projekta na razini razreda ili škole (logo, slogan, maskota, *jingle*, *baner*)